ताजिकिस्तान, पाकिस्तान में भूकंप के झटके  
मध्य एशियाई देश ताजिकिस्तान में सोमवार सुबह आए भूकंप के बाद पाकिस्तान के भी कई शहरों में इसके झटके महसूस किए गए।
मध्य एशियाई देश ताजिकिस्तान में सोमवार सुबह आए भूकंप के बाद पाकिस्तान के भी कई शहरों में इसके झटके महसूस किए गए। इनमें किसी किस्म के जानमाल के नुकसान की तत्काल कोई खबर नहीं है। भूकंप की तीव्रता रिक्टर पैमाने पर 6.3 मापी गई है।  ताजिकिस्तान के भूकंप के बाद पाकिस्तान के इस्लामाबाद, रावलपिंडी और पेशावर शहरों में भी धरती हिलने लगी। समाचार पत्र 'एक्सप्रेस ट्रिब्यून' ने अमेरिकी भू-सर्वेक्षण विभाग के हवाले से खबर दी है कि भूकंप का केंद्र ताजिकिस्तान के काराकुल क्षेत्र से 95 किलोमीटर दक्षिण-पश्चिम में था।  इससे पहले 19 जनवरी को पाकिस्तान के दक्षिण-पश्चिम हिस्से में 7.2 तीव्रता का भूकंप आया था। इसमें मामूली नुकसान हुआ था।